CELEX: 52006PC0361
Language: el
Date: 2006-07-05
Title: Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1207/2001 του Συμβουλίου όσον αφορά τις συνέπειες της εισαγωγής του συστήματος πανευρωμεσογειακής σώρευσης καταγωγής

Σημαντική ανακοίνωση νομικού περιεχομένου

|

52006PC0361

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 1207/2001 του Συμβουλίου όσον αφορά τις συνέπειες της εισαγωγής του συστήματος πανευρωμεσογειακής σώρευσης καταγωγής  /* COM/2006/0361 τελικό - ACC 2006/0119 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 5.7.2006COM(2006) 361 τελικό2006/0119 (ACC)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1207/2001 του Συμβουλίου όσον αφορά τις συνέπειες της εισαγωγής του συστήματος πανευρωμεσογειακής σώρευσης καταγωγής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1) Πλαίσιο της πρότασης-  Αιτιολόγηση και στόχοι της πρότασηςΟ κανονισμός (ΕΚ) αριθ. 1207/2001 του Συμβουλίου προβλέπει διατάξεις και διαδικασίες που επιτρέπουν στους εξαγωγείς να καθορίζουν το χαρακτήρα καταγωγής των προϊόντων που λαμβάνουν από τους προμηθευτές τους στην Κοινότητα πριν τα εξαγάγουν από την ΕΚ με προτιμησιακό καθεστώς, ως έχουν ή μετά από περαιτέρω επεξεργασία.Για το σκοπό αυτό, οι κοινοτικοί προμηθευτές έχουν την υποχρέωση να παρέχουν στους κοινοτικούς εξαγωγείς δηλώσεις οι οποίες τους ενημερώνουν για το χαρακτήρα των προϊόντων σε σχέση με τους κανόνες καταγωγής που προβλέπονται στο σχετικό προτιμησιακό καθεστώς. Αυτή η «δήλωση του προμηθευτή» χρησιμοποιείται ως δικαιολογητικό έγγραφο για την έκδοση πιστοποιητικών προτιμησιακής καταγωγής.Το σύστημα της πανευρωμεσογειακής σώρευσης που εισήχθη προβλέπει να αναφέρεται στη « δήλωση του προμηθευτή για προϊόντα που έχουν αποκτήσει τον χαρακτήρα προτιμησιακής καταγωγής» (παραρτήματα I και II του κανονισμού) – όσον αφορά τις προτιμησιακές σχέσεις εντός της πανευρωμεσογειακής ζώνης – εάν τα προϊόντα που προσφέρθηκαν απέκτησαν το χαρακτήρα αυτό χάρη στο σύστημα διαγώνιας σώρευσης.-  Γενικό πλαίσιοΣτη σύνοδο των υπουργών εμπορίου της ευρωμεσογειακής περιοχής, που πραγματοποιήθηκε στο Παλέρμο τον Μάρτιο του 2002, συμφωνήθηκε να επεκταθεί το πανευρωπαϊκό σύστημα σώρευσης καταγωγής σε όλους τους μεσογειακούς εταίρους, με την προϋπόθεση να καταβληθούν εντατικές προσπάθειες σε επίπεδο ειδικών για την επεξεργασία των απαιτούμενων μέτρων και για την εξασφάλιση της ομαλής εφαρμογής της επέκτασης.Με βάση τα αποτελέσματα της σύσκεψης της μικτής Επιτροπής ΕΚ – Νήσων Φαρόε της Δανίας της 28ης Νοεμβρίου 2003 συμφωνήθηκε να συμπεριληφθούν και οι νήσοι Φαρόε στο πανευρωμεσογειακό σύστημα σώρευσης της καταγωγής.Προϋπόθεση για την επέκταση αυτή ήταν κυρίως η σύναψη συμφωνιών ελευθέρων συναλλαγών με πανομοιότυπους κανόνες καταγωγής, αφενός, μεταξύ των μεσογειακών εταίρων και των πανευρωπαϊκών χωρών και, αφετέρου, μεταξύ των ίδιων των μεσογειακών εταίρων, ώστε να προωθηθεί η περιφερειακή συνεργασία και η οικονομική ολοκλήρωση μεταξύ όλων των οικείων χωρών. Για την εφαρμογή της πανευρωμεσογειακής σώρευσης συμφωνήθηκε μια ευέλικτη προσέγγιση (γνωστή ως προσέγγιση «μεταβλητής γεωμετρίας»), σύμφωνα με την οποία το σύστημα μπορεί να τεθεί σε εφαρμογή μεταξύ τριών χωρών μόλις οι οικείες χώρες εκπληρώσουν την προϋπόθεση να περιλαμβάνουν οι συμφωνίες ελευθέρων συναλλαγών πανομοιότυπους κανόνες καταγωγής.Η εφαρμογή του συστήματος διαγώνιας σώρευσης της καταγωγής και «μεταβλητής γεωμετρίας» συνεπάγεται τη χρησιμοποίηση νέων τύπων πιστοποιητικών προτιμησιακής καταγωγής, πιστοποιητικών κυκλοφορίας EUR-MED και δηλώσεων τιμολογίου EUR-MED, που θα αναφέρουν εάν έχει εφαρμοστεί διαγώνια σώρευση και με ποιες χώρες της περιοχής.Στις 11 Οκτωβρίου 2005, η ΕΕ ενέκρινε το κείμενο των νέων πανευρωμεσογειακών πρωτοκόλλων και όλες οι απαιτούμενες νομικές πράξεις για την επίσημη έγκρισή τους είτε από το αντίστοιχο συμβούλιο σύνδεσης είτε από την κοινή επιτροπή υποβλήθηκαν στην έγκριση των χωρών εταίρων. Στο μεταξύ, ορισμένες χώρες εταίροι ανταποκρίθηκαν θετικά, γεγονός που επέτρεψε την επίσημη έγκριση των νέων πανευρωμεσογειακών πρωτοκόλλων για τους κανόνες καταγωγής. Επί του παρόντος, η Κοινότητα εφαρμόζει τους νέους αυτούς κανόνες με το Μαρόκο, το Ισραήλ, την Αίγυπτο, τις χώρες ΕΖΕΣ (συμπεριλαμβανομένου του Ευρωπαϊκού Οικονομικού Χώρου – ΕΟΧ) και τις νήσους Φαρόε. Οι χώρες αυτές επομένως θα είναι σε θέση να εφαρμόσουν στις εμπορικές τους σχέσεις με την Κοινότητα την πανευρωμεσογειακή σώρευση καταγωγής, και να επωφεληθούν από αυτή, εφόσον έχουν θεσπίσει πανομοιότυπους κανόνες καταγωγής στις σχέσεις τους με τις οικείες χώρες εταίρους.Για να εφαρμόσουν τη σώρευση, οι κοινοτικοί εξαγωγείς πρέπει να είναι σε θέση να προσδιορίσουν εάν τα προϊόντα που αγόρασαν από προμηθευτές της Κοινότητας πληρούν τις προϋποθέσεις για να θεωρούνται ως καταγόμενα από αυτήν, ώστε να επιτρέπεται η έκδοση πιστοποιητικού καταγωγής. Για το σκοπό αυτό χρησιμοποιούν τη «δήλωση του προμηθευτή», όπως ορίζεται στον κανονισμό του Συμβουλίου (ΕΚ) αριθ. 1207/2001, η οποία αναφέρει τον χαρακτήρα καταγωγής των εν λόγω προϊόντων. Ωστόσο, λόγω της «μεταβλητής γεωμετρίας», το έγγραφο αυτό πρέπει επίσης να αναφέρει, για τα προϊόντα που πρόκειται να εξαχθούν στο πλαίσιο της πανευρωμεσογειακής σώρευσης, εάν εφαρμόστηκε παρόμοια σώρευση και με ποιες χώρες της περιοχής.Πρέπει να υπογραμμιστεί ότι παρόμοιες διατάξεις με αυτές που προβλέπονται στην παρούσα πρόταση θα προβλέπει και η συμφωνία τελωνειακής ένωσης της Κοινότητας με την Τουρκία. Στο πλαίσιο αυτό, οι δηλώσεις του προμηθευτή χρησιμοποιούνται επίσης για την έκδοση των πιστοποιητικών καταγωγής στην Κοινότητα και στην Τουρκία, ώστε καθένα από τα μέρη να έχει τη δυνατότητα να εφαρμόσει πανευρωμεσογειακή σώρευση καταγωγής με τους κοινούς εμπορικούς εταίρους του. Μια νέα απόφαση της επιτροπής τελωνειακής συνεργασίας ΕΚ-Τουρκίας («Νομοθεσία γεφύρωσης») θα ενσωματώσει τις διατάξεις σχετικά με τη δήλωση του προμηθευτή, οι οποίες σήμερα περιλαμβάνονται στην απόφαση 1/1999 της επιτροπής τελωνειακής συνεργασίας ΕΚ-Τουρκίας της 28ης Μαΐου 1999 (ΕΕ L 204 της 4.8.1999, σ. 43) και θα τις αναπροσαρμόσει για τους σκοπούς της πανευρωμεσογειακής σώρευσης. Η Επιτροπή θα προτείνει να εγκρίνει το Συμβούλιο κοινοτική θέση επί του σχεδίου της επιτροπής τελωνειακής συνεργασίας ΕΚ-Τουρκίας για νέα απόφαση.-  Ισχύουσες διατάξεις στον τομέα που αφορά η πρότασηΚανονισμός (ΕΚ) αριθ. 1207/2001 του Συμβουλίου της 11ης Ιουνίου 2001 σχετικά με τις διαδικασίες διευκόλυνσης της έκδοσης των πιστοποιητικών κυκλοφορίας EUR.1, της σύνταξης των δηλώσεων τιμολογίου και των εντύπων EUR.2 και της έκδοσης ορισμένων αδειών εγκεκριμένου εξαγωγέα, σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών και σχετικά με την κατάργηση του κανονισμού αριθ. 3351/83 (EE L 165, 21.6.2001, σ. 1 – διορθωτικό στην ΕΕ L 170, 29.6.2002, σ. 88).-  Συνοχή με τις λοιπές πολιτικές και στόχους της ΈνωσηςΗ πρόταση αποβλέπει στη στήριξη των προτιμησιακών εμπορικών σχέσεων μεταξύ της Κοινότητας και των εταίρων της στο σύστημα της πανευρωμεσογειακής σώρευσης καταγωγής.2) Διαβούλευση με τα ενδιαφερόμενα μέρη και αξιολόγηση αντίκτυπου-  Διαβούλευση με τα ενδιαφερόμενα μέρηΔεν ισχύει.-  Συλλογή και χρήση εμπειρογνωμοσύνηςΔεν ισχύει.-  Εκτίμηση της επίπτωσηςΗ προτεινόμενη τροποποίηση αποτελεί αναγκαίο νομικό μέσο για την εφαρμογή στην Κοινότητα του συστήματος πανευρωμεσογειακής σώρευσης καταγωγής, το οποίο είναι απόρροια της δέσμευσης που ανέλαβε η Κοινότητα στο πλαίσιο της ευρωμεσογειακής διαδικασίας της Βαρκελώνης. Η εγκαθίδρυση αυτού του συστήματος υποστηρίζεται ευρέως και ζητείται από τα κράτη μέλη, τις χώρες εταίρους και την εμπορική κοινότητα.3) Νομικά στοιχεία της πρότασης-  Σύνοψη της προτεινόμενης δράσηςΗ εφαρμογή συστήματος διαγώνιας σώρευσης της καταγωγής με τις νήσους Φαρόε ή οποιαδήποτε άλλη χώρα, πλην της Τουρκίας, που συμμετέχει στην ευρωμεσογειακή εταιρική σχέση, με βάση τη δήλωση της Βαρκελώνης που εγκρίθηκε κατά την ευρωμεσογειακή διάσκεψη της 27ης και 28ης Νοεμβρίου 1995, συνεπάγεται τη χρησιμοποίηση νέων τύπων πιστοποιητικών προτιμησιακής καταγωγής, πιστοποιητικών κυκλοφορίας EUR-MED και δηλώσεων τιμολογίου EUR-MED.Ο κανονισμός (ΕΚ) αριθ. 1207/2001 πρέπει επομένως να τροποποιηθεί, προκειμένου να καλύψει όλα τα είδη πιστοποιητικών προτιμησιακής καταγωγής.Για να προσδιορίζεται σωστά η καταγωγή των προϊόντων και να εκδίδεται το σχετικό πιστοποιητικό καταγωγής μέσα στο νέο αυτό πλαίσιο, η δήλωση του προμηθευτή για προϊόντα που έχουν αποκτήσει τον χαρακτήρα προτιμησιακής καταγωγής πρέπει επίσης να αναφέρει εάν έχει εφαρμοστεί διαγώνια σώρευση και με ποιες χώρες.-  Νομική βάσηΆρθρο 133 της Συνθήκης ΕΚ-  Αρχή της επικουρικότηταςΆνευ αντικειμένου. Αποκλειστική αρμοδιότητα της Κοινότητας.-  Αρχή της αναλογικότηταςΤο προτεινόμενο μέτρο είναι αναγκαίο και κατάλληλο για την ορθή εφαρμογή της πανευρωμεσογειακής σώρευσης.-  Επιλογή νομικού μέσουΗ πρόταση αφορά την τροποποίηση ενός υφιστάμενου μέσου4) Δημοσιονομικές επιπτώσειςΔεν έχει επίπτωση5) Συμπληρωματικές πληροφορίες-  Προσομοίωση, πιλοτική φάση και μεταβατική περίοδοςΆνευ αντικειμένου-  ΑναδιατύπωσηΗ τροποποίηση δεν είναι τόσο μεγάλη που να αιτιολογεί αναδιατύπωση του κανονισμού (ΕΚ) αριθ. 1207/2001 του Συμβουλίου.2006/0119 (ACC)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1207/2001 του Συμβουλίου όσον αφορά τις συνέπειες της εισαγωγής του συστήματος πανευρωμεσογειακής σώρευσης καταγωγήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής[1],Εκτιμώντας τα εξής:(1) Ο κανονισμός (ΕΚ) αριθ. 1207/2001 του Συμβουλίου, της 11ης Ιουνίου 2001, σχετικά με τις διαδικασίες διευκόλυνσης της έκδοσης των πιστοποιητικών κυκλοφορίας EUR.1, της σύνταξης των δηλώσεων τιμολογίου και των εντύπων EUR.2 και της έκδοσης ορισμένων αδειών εγκεκριμένου εξαγωγέα, σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών και σχετικά με την κατάργηση του κανονισμού (ΕΚ) αριθ. 3351/83[2], προβλέπει διατάξεις για τη στήριξη της ορθής έκδοσης και σύνταξης των πιστοποιητικών καταγωγής σε σχέση με εξαγωγές προϊόντων από την Κοινότητα στο πλαίσιο των προτιμησιακών συναλλαγών με ορισμένες τρίτες χώρες.(2) Το 1997 θεσπίστηκε ένα πανευρωπαϊκό σύστημα διαγώνιας σώρευσης καταγωγής μεταξύ Κοινότητας, Βουλγαρίας, Πολωνίας, Ουγγαρίας, Τσεχικής Δημοκρατίας, Σλοβακικής Δημοκρατίας, Ρουμανίας, Λιθουανίας, Λεττονίας, Εσθονίας, Σλοβενίας, Ισλανδίας, Νορβηγίας και Ελβετίας (συμπεριλαμβανόμενου του Λιχτενστάιν) και επεκτάθηκε στην Τουρκία το 1999. Την 1η Μαΐου 2004, η Πολωνία, η Ουγγαρία, η Τσεχική Δημοκρατία, η Σλοβακική Δημοκρατία, η Λιθουανία, η Λεττονία, η Εσθονία, και η Σλοβενία προσχώρησαν στην Ευρωπαϊκή Ένωση.(3) Στην ευρωμεσογειακή συνάντηση των υπουργών εμπορίου που πραγματοποιήθηκε στο Τολέδο τον Μάρτιο 2002 συμφωνήθηκε η επέκταση αυτού του συστήματος πανευρωπαϊκής σώρευσης της καταγωγής στους μεσογειακούς εταίρους, πλην της Τουρκίας, οι οποίοι συμμετέχουν στην ευρωμεσογειακή εταιρική σχέση, με βάση τη δήλωση της Βαρκελώνης που εγκρίθηκε κατά την ευρωμεσογειακή διάσκεψη της 27ης και 28ης Νοεμβρίου 1995. Στην ευρωμεσογειακή συνάντηση των υπουργών εμπορίου του Παλέρμο της 7ης Ιουλίου 2003 οι υπουργοί, προκειμένου να καταστεί δυνατή αυτή η επέκταση, επικύρωσαν ένα νέο πανευρωμεσογειακό υπόδειγμα πρωτοκόλλου με αντικείμενο τον ορισμό της έννοιας του «προϊόντος καταγωγής» και τον καθορισμό διαδικασιών διοικητικής συνεργασίας. Με βάση τα αποτελέσματα της σύσκεψης της μικτής επιτροπής ΕΚ – Νήσων Φαρόε της Δανίας της 28ης Νοεμβρίου 2003 συμφωνήθηκε να συμπεριληφθούν και οι νήσοι Φαρόε στο πανευρωμεσογειακό σύστημα σώρευσης της καταγωγής.(4) Έχουν ήδη εγκριθεί ή πρόκειται να εκδοθούν αποφάσεις των οικείων συμβουλίων σύνδεσης ή μικτών επιτροπών για την εισαγωγή του νέου πανευρωμεσογειακού πρωτοκόλλου στις ευρωμεσογειακές συμφωνίες και στη συμφωνία μεταξύ ΕΚ και νήσων Φαρόε της Δανίας.(5) Η εφαρμογή αυτού του νέου συστήματος διαγώνιας σώρευσης συνεπάγεται τη χρησιμοποίηση νέων τύπων πιστοποιητικών προτιμησιακής καταγωγής, τα οποία συνίστανται σε πιστοποιητικά κυκλοφορίας EUR-MED και σε δηλώσεις τιμολογίου EUR-MED. Ο κανονισμός (ΕΚ) αριθ. 1207/2001 πρέπει επομένως να καλύψει επίσης αυτούς τους τύπους πιστοποιητικών προτιμησιακής καταγωγής.(6) Για να προσδιορίζεται σωστά η καταγωγή των προϊόντων και να εκδίδεται το σχετικό πιστοποιητικό μέσα στο νέο αυτό πλαίσιο, η δήλωση του προμηθευτή για προϊόντα που έχουν αποκτήσει τον χαρακτήρα προτιμησιακής καταγωγής πρέπει επίσης να αναφέρει εάν έχει εφαρμοστεί διαγώνια σώρευση και με ποιες χώρες.(7) Ως εκ τούτου, ο κανονισμός (ΕΚ) αριθ. 1207/2001 πρέπει να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1207/2001 τροποποιείται ως εξής:(1) Ο τίτλος αντικαθίσταται από τον ακόλουθο τίτλο:«Κανονισμός (ΕΚ) αριθ. 1207/2001 του Συμβουλίου, της 11ης Ιουνίου 2001, σχετικά με τις διαδικασίες διευκόλυνσης της έκδοσης ή της σύνταξης στην Κοινότητα πιστοποιητικών καταγωγής και της έκδοσης ορισμένων αδειών εγκεκριμένου εξαγωγέα, σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών.(2) Στο άρθρο 1, το στοιχείο α) αντικαθίσταται από το ακόλουθο κείμενο:«(α) την έκδοση και τη σύνταξη στην Κοινότητα πιστοποιητικών καταγωγής σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών·»(3) Το άρθρο 2 παράγραφος 2 αντικαθίσταται ως εξής:«2. Οι δηλώσεις του προμηθευτή χρησιμοποιούνται από τους εξαγωγείς ως αποδεικτικό στοιχείο, ιδίως προς επίρρωση των αιτήσεων για την έκδοση και τη σύνταξη στην Κοινότητα πιστοποιητικών καταγωγής σύμφωνα με τις διατάξεις που διέπουν τις προτιμησιακές συναλλαγές μεταξύ της Ευρωπαϊκής Κοινότητας και ορισμένων χωρών·»(4). Το άρθρο 10 παράγραφος 5 αντικαθίσταται ως εξής:«5. Εάν δεν υπάρξει απάντηση εντός πέντε μηνών από την ημερομηνία της αίτησης ελέγχου ή εάν η απάντηση δεν περιλαμβάνει επαρκή πληροφοριακά στοιχεία για τον προσδιορισμό της πραγματικής καταγωγής των προϊόντων, οι τελωνειακές αρχές της χώρας εξαγωγής ακυρώνουν τα εκδοθέντα πιστοποιητικά καταγωγής που έχουν συνταχθεί σύμφωνα με τα εν λόγω έγγραφα.»(5) Το παράρτημα Ι αντικαθίσταται από το κείμενο του παραρτήματος Ι του παρόντος κανονισμού.(6) Το παράρτημα II αντικαθίσταται από το κείμενο του παραρτήματος IΙ του παρόντος κανονισμού.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το ΣυμβούλιοΟ ΠρόεδροςΠΑΡΑΡΤΗΜΑ I«ΠΑΡΑΡΤΗΜΑ IΔήλωση του προμηθευτή για τα προϊόντα που έχουν αποκτήσει τον χαρακτήρα προτιμησιακής καταγωγήςΗ συνημμένη δήλωση του προμηθευτή πρέπει να συντάσσεται με βάση τις υποσημειώσεις. Δεν χρειάζεται να αναγράφεται ολόκληρο το κείμενο των υποσημειώσεων.ΔΗΛΩΣΗΟ υπογεγραμμένος δηλώνω ότι τα προϊόντα που αναφέρονται στο παρόν έγγραφο ... ….. ….. ….. (1) είναι καταγωγής ….. ….. ….. ….. (2) και ανταποκρίνονται στους κανόνες καταγωγής που διέπουν τις προτιμησιακές συναλλαγές με ….. ….. ….. ….. (3):Δηλώνω ότι(4):( Εφαρμόστηκε σώρευση με ……..(όνομα χώρας/χωρών)( Δεν εφαρμόστηκε σώρευσηΑναλαμβάνω την υποχρέωση να παράσχω στις τελωνειακές αρχές κάθε συμπληρωματικό αποδεικτικό στοιχείο που θα κρίνουν αναγκαίο:….. ….. ….. ….. ….. ..... (5)….. ….. ….. ….. ….. ..... (6)….. ….. ….. ….. ….. ..... (7)((((((((((((1) Εάν η δήλωση αφορά ορισμένα μόνον από τα εμπορεύματα που αναγράφονται στο τιμολόγιο, τα εμπορεύματα αυτά πρέπει να φέρουν διακριτικό σημείο ή σήμα που να αναφέρεται στη δήλωση ως εξής:«..... που αναγράφονται στο παρόν τιμολόγιο και φέρουν το σήμα ..... είναι καταγωγής.....».(2) Αναγράφεται η Κοινότητα, η χώρα, η ομάδα χωρών ή το έδαφος καταγωγής των εμπορευμάτων.(3) Χώρα, ομάδα χωρών ή έδαφος.(4) Συμπληρώνεται μόνο για τα προϊόντα που υπόκεινται σε καθεστώς προτιμησιακής καταγωγής στο πλαίσιο των προτιμησιακών εμπορικών σχέσεων με μία από τις χώρες που αναφέρονται στα άρθρα 3 και 4 του σχετικού πρωτοκόλλου καταγωγής, το οποίο διέπει την πανευρωμεσογειακή σώρευση καταγωγής.(5) Τόπος και ημερομηνία.(6) Όνομα και θέση στην εταιρεία.(7) Υπογραφή.»ΠΑΡΑΡΤΗΜΑ II«ΠΑΡΑΡΤΗΜΑ IIΜακροπρόθεσμη δήλωση του προμηθευτή για τα προϊόντα που έχουν αποκτήσει τον χαρακτήρα προτιμησιακής καταγωγήςΗ συνημμένη δήλωση του προμηθευτή πρέπει να συντάσσεται με βάση τις υποσημειώσεις. Δεν χρειάζεται να αναγράφεται ολόκληρο το κείμενο των υποσημειώσεων.ΔΗΛΩΣΗΟ υπογεγραμμένος δηλώνω ότι τα ακόλουθα προϊόντα:…………………………….....…………………….… (1)...................................................................................... (2)τα οποία αποστέλλονται τακτικά ….. ….. ….. ….. (3) είναι καταγωγής ….. ….. ….. ….. (4) και ανταποκρίνονται στους κανόνες καταγωγής που διέπουν τις προτιμησιακές συναλλαγές με ….. ….. ….. ….. ….. ….. ….. (5).Δηλώνω ότι(6):( Εφαρμόστηκε σώρευση με ……..(όνομα χώρας/χωρών)( Δεν εφαρμόστηκε σώρευσηΗ παρούσα δήλωση ισχύει για όλες τις μελλοντικές αποστολές των προϊόντων αυτών από:….. ….. ….. ….. έως ….. ….. ….. ….. (7).Αναλαμβάνω την υποχρέωση να ενημερώσω ….. ….. ….. ….. αμέσως για την ενδεχόμενη λήξη ισχύος της παρούσας δήλωσης.Αναλαμβάνω την υποχρέωση να παράσχω στις τελωνειακές αρχές κάθε συμπληρωματικό αποδεικτικό στοιχείο που θα κρίνουν αναγκαίο.….. ….. ….. ….. ….. ….. ….. ….. (8)….. ….. ….. ….. ….. ….. ….. ….. (9)….. ….. ….. ….. ….. ….. ….. ….. (10)((((((((((((1) Περιγραφή.(2) Εμπορική ονομασία όπως αναγράφεται στα τιμολόγια, π.χ. αριθ. μοντέλου.(3) Ονομασία της εταιρίας στην οποία διατίθενται τα προϊόντα.(4) Αναγράφεται η Κοινότητα, η χώρα, η ομάδα χωρών ή το έδαφος καταγωγής των εμπορευμάτων.(5) Χώρα, ομάδα χωρών ή έδαφος.(6) Συμπληρώνεται μόνο για τα προϊόντα που υπόκεινται σε καθεστώς προτιμησιακής καταγωγής στο πλαίσιο των προτιμησιακών εμπορικών σχέσεων με μία από τις χώρες που αναφέρονται στα άρθρα 3 και 4 του σχετικού πρωτοκόλλου καταγωγής, το οποίο διέπει την πανευρωμεσογειακή σώρευση καταγωγής.(7) Αναγράφονται οι ημερομηνίες. Το χρονικό διάστημα δεν πρέπει να είναι μεγαλύτερο των 12 μηνών.(8) Τόπος και ημερομηνία.(9) Όνομα και θέση στην εταιρεία, ονομασία και διεύθυνση της εταιρείας.(10) Υπογραφή.»[1] ΕΕ C […], […], σ. […].[2] ΕΕ L 165, 21.6.2001, σ. 1.